CIVILDIENESTA TIESAS RĪKOJUMS (pirmā palāta)
2007. gada 12. jūlijā
Lieta F‑143/06
Donato Continolo
pret
Eiropas Kopienu Komisiju
Civildienests – Ierēdņi – Pensijas – Tiesību uz pensiju pārskaitīšana – Acīmredzama nepieņemamība
Priekšmets Prasība, kas ir celta saskaņā ar EKL 236. pantu un EAEKL 152. pantu, ar ko Continolo lūdz atcelt Komisijas 2006. gada 3. janvāra lēmumu par prasītāja tiesību uz pensiju koncesiju un likvidēšanu, jo viņam nav
piešķirtas visas priekšrocības par laika posmu no 1981. gada 11. jūnija līdz 1983. gada 1. martam, kad viņš bija atvaļinājumā
personisku iemeslu dēļ, izņemot viena gada, piecu mēnešu un sešu dienu maksājumu viena gada, astoņu mēnešu un divdesmit dienu
vietā, un iecēlējinstitūcijas 2006. gada 5. septembra lēmumu, ar kuru ir noraidīta viņa sūdzība par minēto 2006. gada 3. janvāra
lēmumu
Nolēmums Prasību noraidīt kā acīmredzami nepieņemamu. Katrs lietas dalībnieks sedz savus tiesāšanās izdevumus pats.
Kopsavilkums
Ierēdņi – Prasība – Iepriekšēja administratīva sūdzība – Identisks priekšmets un pamats
(Civildienesta noteikumu 90. un 91. pants)
Atbilstoši Civildienesta noteikumu 91. panta 2. punktam prasība nav pieņemama, ja iepriekš iecēlējinstitūcijā nav iesniegta
sūdzība par nelabvēlīgu aktu saskaņā ar Civildienesta noteikumu 90. panta 2. punktu šajā pantā paredzētajā trīs mēnešu termiņā.
Ierēdņa prasība, kas ir vērsta pret administrācijas lēmumu, ar kuru tiek noteiktas viņa tiesības uz pensiju, nav pieņemama,
kaut gan iepriekš tika iesniegta sūdzība pret vēlāk pieņemtu administrācijas lēmumu, ar kuru ir noraidīts viņa lūgums Kopienu
pensiju sistēmā veikt iemaksas ar atpakaļejošu datumu. Faktiski pirms prasības, ciktāl tā ir celta pret pirmo lēmumu, nav
iesniegta sūdzība par šo pašu priekšmetu, un tādējādi tā neatbilst Civildienesta noteikumu 91. panta 2. punktā noteiktajām
prasībām. Turklāt, pieņemot, ka sūdzība, ciktāl tā attiecas uz administrācijas veikto prasītāja tiesību uz pensiju aprēķinu,
var tikt uzskatīta par tādu, ar kuru tiek apstrīdēts arī pirmā lēmuma tiesiskums, un ka līdz ar to tā ir uzskatāma par tādu,
kas cita starpā ir celta pret šo lēmumu, šī sūdzība bija jāiesniedz Civildienesta noteikumos noteiktajā termiņā.
(skat. 18. un 22.–24. punktu)